google/wiki40b huggingface dataset:
Plantelegemiddel

Plantelegemiddel eller plantebasert legemiddel er et legemiddel definert i direktiv 2004/24/EC for å sikre en harmonisering av reglene for denne produktkategorien i hele EU-området. Ved å etablere faste, internasjonale regler og prosedyrer for godkjennelse, får brukere, leger, apotek, industrien, andre produsenter og myndigheter ett, forenklet regelverk å forholde seg til. 
Tidligere har legemidler basert på planter vært underlagt nasjonale regler som har vært svært forskjellige fra land til land. De nye reglene er utformet for å gi forbrukerne trygge, plantebaserte legemidler og sikre at godkjente legemidler basert på planter er underlagt de samme reglene i alle land innenfor hele EU-området. På samme måte som andre, europeiske direktiver vedrørende legemidler er det antatt at gjennomføringen av dette direktivet vil få konsekvenser for regelverk og markedstilgang blant annet i USA og Japan.
HMPC (Committee on Herbal Medicinal Products) er en av fire komitéer underlagt Det europeiske legemiddelbyrået (EMEA). Komitéen utarbeider monografier og lister som vil gjelde hele EU-området. Blant annet er monografier fra den europeiske farmakopéen innarbeidet. Komitéen regner med at dokumentasjon med om lag 300 planter fra Europa, India og Kina vil dekke de fleste produktene som er aktuelle (flere tusen), men at flere urter/droger og kombinasjoner vil komme til etter hvert.

Norske forhold

Plantelegemidler med dokumentert medisinsk effekt omfattes av den ordinære legemiddellovgivningen med krav om forhåndsgodkjenning, tilvirkningstillatelse, importtillatelse, grossisttillatelse samt reklamebestemmelser og med detaljsalg fra apotek.
Plantebaserte produkter som ikke blir klassifisert som legemidler etter det nye direktivet og etter den nye, EU-tilpassede legemiddelloven, vil fortsatt være å betrakte som naturmidler og være forvaltningsmessig tillagt Mattilsynet.
Shinzō Abe

Biografi

Abe ble født i Nagato og studerte statsvitenskap ved Seikei-universitetet, hvorfra han ble uteksaminert i 1977. Han flyttet senere til USA for å studere offentlig politikk ved University of Southern California. I april 1979 begynte han å arbeide for Kobe Steel. Han forlot selskapet i 1982 og gikk deretter inn i forskjellige stillinger innen offentlig forvaltning: sjefsrådgiver for utenriksministeren, privatsekretær for generalsekretæren i Det liberaldemokratiske partiets hovedforsamling, og privatsekretær for partiets generalsekretær.
Abe ble født inn i en politisk familie: hans bestefar Kan Abe og far, Shintarō Abe, var begge kjente politikere. Shintarō ledet en fraksjon innen Det liberaldemokratiske partiet, hadde en rekke posisjoner i regjering og parti (blant annet utenriksminister) og var på et tidspunkt kandidat til å bli landets statsminister. Han ble imidlertid viklet inn i en politisk skandale, ble syk og døde i 1991. Shintarōs kone var den tidligere Yoko Kishi, datter av statsminister Nobusuke Kishi, som igjen var bror av statsminister Eisaku Sato. Således har Shinzō politiske bånd på begge sider av familietreet.
Abe ble igjen valgt til statsminister (LDP) i desember 2012.

Utmerkelser

Abe ble i 2000 utnevnt til kommandør med stjerne av Den Kongelige Norske Fortjenstorden.
Stolmakergata borettslag

Stolmakergata borettslag er et borettslag i enden av Stolmakergata på søndre Grünerløkka i Oslo, oppført i forbindelse med byfornyelsen i 1983–1985. Bygningen som består av 103 leiligheter, er tegnet av arkitekt Truls Thorenfeldt og landskapsarkitekt Ragnhild Thorenfeldt.
Stolmakergata borettslag er nye bygninger på området «Ny York», der en bygning er er en kopi av en verneverdig bygning (Nordre gate 5) som ble brannskadd og revet. Resten av borettslaget består av 3-, 4- og 5-etasjers blokker som ligger rundt et tun. Området har fått navnet «Ny York» på grunn av den eksplosive utbyggingen sent på 1800-tallet.

Historie

Opprinnelig sto et stort trehus, Nordre gate 5, her. Det var i to etasjer og opprinnelig oppført i 1850. Bygningen var i bindingsverk med saltak og tekket med røde teglpanner og den tilhørte «Ny York»-bebyggelsen på søndre Grünerløkka. Bygningen ble sterkt skadet etter ildspåsettelse natt til 3. september 1981, totalskadet gjennom to nye branner og  revet høsten 1983. På tomten ble det senere oppført en tilnærmet kopi av huset, som inngår som «oppgang H» i boligkomplekset Stolmakergata borettslag.
Poststed

Poststed er et geografisk område med felles postnummer. Større poststeder kan ha flere forskjellige postnummer, og større bedrifter eller organisasjoner kan ha eget postnummer. I Norge angis poststedet etter postnummeret i adresser.
Poststed kan også betegne et sted som har postkontor.
…og Fia hadde sko

Mottagelse

Albumet med totalt 17 spor ble meget godt mottatt, da særlig av barn. Fra albumet ble det også utgitt en singel med to sanger på; «Haba Haba» og «Kirsebæret».
Albumet lå ti uker på VG-lista fra uke 39 til uke 49 og endte med 9.-plass som beste plassering (uke 43).
Lillebjørn Nilsen fikk også være med i Barne-TV på 70-tallet i forbindelse med albumet ...og Fia hadde sko  (Lillebjørn + venner) og fremførte blant annet sangen «Haba Haba», sammen med sine venner, et barnekor.

«Tante Annas polka»

Tekst og musikk: Lillebjørn Nilsen

«Er de'kke rart?»

Tekst og musikk: Lillebjørn Nilsen

«En sang om en sjømann»

Tekst og musikk: Lillebjørn Nilsen

«Skomakeren»

Tekst og musikk: Lillebjørn Nilsen

«Første lille spillemann»

Tekst og musikk: Lillebjørn Nilsen

«Balladen om Morgan Rev»

Tekst og musikk: Lillebjørn Nilsen 
Også kjent som «Reven på hønsejakt».

«Hermegåsa»

Tekst/musikk: Ukjent/Tradisjonell engelsk melodi 
«Hermegåsa» , er en hermelek, med melodi lånt fra den engelske folkesangen «Skip to my Lou».

«Kirsebæret»

Denne sangen som ble skrevet av Hartvig Kiran til en engelsk folketone, var også B-side på singelen «Haba Haba» utgitt i 1974.

«Dårlig tid»

Tekst og musikk: Lillebjørn Nilsen

«Trosten tok et bær»

Tekst og musikk: Lillebjørn Nilsen

«Under den hvite bro»

Tekst og musikk: Tradisjonell.

«Eg fekk meg ei kjerring»

Tekst og musikk: Tradisjonell folkevise

«Bamse Bamse»

Tekst og musikk: Lillebjørn Nilsen

«Dummenikken»

Tekst og musikk: Tradisjonell
Taur-nu-Fuin

Taur-nu-Fuin var en skog i J.R.R. Tolkiens fiktive verden Midgard i det første tidevervet. Taur-nu-Fuin (Skog under natt) var det Sindarinske navnet på to skoger som var blitt formørkede og onde.
I det første tidevervet, etter at Dorthonion hadde blitt tatt av den onde valaen Morgoth, ble skogen besatt av onde ånder sendt dit av Sauron, og landet fikk det nye navnet Taur-nu-Fuin. Skogen ble så ond at selv ikke Morgoths egne orker gikk inn i den.
I det andre og tredje tidevervet ble Store Grønnskog, øst for elva Anduin befestet av de onde edderkoppene etter kjempe-edderkoppen Hutula, og etter at Sauron skapte sin festning ved Dol Guldur ble denne skogen så full av ondskap at den fikk det nye navnet Taur-e-Ndaedelos, men også Taur-nu-Fuin, eller Myrkskog i dagligtale.
Tolkien tegnet en gang et bilde av en mørk skog, som ble brukt både til å beskrive skogen i Dorthonion etter at den var blitt ond, og Myrkskog mens ondskapen var der.
Konstantinopeltraktaten

Konstantinopeltraktaten var et resultat av Konstatinopelkonferansen som åpnet i februar 1832 med deltakelse fra de europeiske stormaktene Storbritannia, Frankrike og Det russiske keiserrike på den ene side og Det osmanske rike på den andre. Det som utløste konferansen var at kong Leopold I av Belgia nektet å ta imot den greske tronen siden grensene for Det greske kongedømmet var trukket langs Aspropotamos-Zitouni-linjen i stedet for den mest gunstige Arta-Volos-linjen som stormaktene hadde foreslått tidligere.
Med at Leopold var uaktuell til den greske tronen, og på bakgrunn av den franske julirevolusjonen to år tidligere, ble grensetrekkingen utsatt fram til det ble dannet en ny britisk regjering. Lord Palmerston ble ny utenriksminister og han gikk inn for Arta-Volos-linjen som gresk nordgrense. Ny gresk konge var den 17 år gamle bayerske prinsen Otto Friedrich Ludwig av Wittelsbach. En hemmelig diplomatisk note vedrørende Kreta som den bayerske forhandlingslederen fremmet til Storbritannia, Frankrike og Russland nådde ikke fram.
Under London-protokollen, undertegnet 7. mai 1832 mellom Bayern og de tre stormaktene regulerte blant annet hvordan landet skulle styres fram til kong Otto tiltrådte. Hellas ble anerkjent som et uavhengig stat, med Arta-Volos linjen som dets nordlige grense. Det osmanske rike fikk en økonomisk kompensasjon for tapt territorium. I en ny protokoll, undertegnet i London 30. august samme år, ble det greske kongedømmets grenser bekreftet og denne markerte avslutningen på Den greske selvstendighetskrigen og skapte det moderne Hellas som en uavhengig stat av Det osmanske rike.
Steinsprang (album)

Steinsprang er et musikkalbum utgitt av Kvarts i 2006.
Kelin Kraft

Kelin Kraft AS er et selskap som tilbyr skandinavisk kraftindustri løsninger innenfor sluttkundeadministrasjon. I tillegg til å håndtere alle prosesser rundt avregning og fakturering, utvikler og leverer også selskapet smarte systemløsninger innenfor disse områdene. Dette gjelder både egne løsninger så vel som integrasjoner til KIS- og målesystemer.
Kelin ble etablert i 1997 og har i 2012 17 ansatte i tre land. I tillegg til hovedkontoret i Sandnes har selskapet kontorer i Fredericia i Danmark og i Kungsbacka i Sverige.
Arendals Fossekompani, som er blant de eldste selskapene på Oslo børs, er majoritetseier av selskapet. Gjennom dette eierskapet er Kelin søsterselskap til blant andre Markedskraft og Powel.
Spansketrappen

Spansketrappen (Scalinata di Spagna) i Roma ligger ved den ene enden av Via Condotti. Ved trappens fot ligger Piazza di Spagna, og i den øvre enden er Piazza Trinità dei Monti og kirken Trinità dei Monti. Trappen består av i alt 136 trinn. Trappen ble i sin tid finansiert av den franske diplomaten Stefano Gueffier og kostet 20 000 scudi.
Navnet skyldtes Den spanske ambassade, som hadde etablert den første permanente, utenlandske representasjonsbolig i Roma. De spanske diplomatene holder fremdeles til her, i bygningen mellom Via Borgognona og Via Frattina. På 1600-tallet, da Spanias ambassadør til pavestolen holdt til her, ble området rundt hans hovedkvarter ansett som spansk territorium. Følgelig risikerte utlendinger som forvillet seg inn i området, å bli tvangsrekruttert til den spanske hæren.

Historikk

Spansketrappen er designet av Francesco De Sanctis etter generasjoner med intense diskusjoner om hvordan den bratte, kuperte skråningene opp til kirken skulle urbaniseres. På 1600-tallet bestemte de franske eierne av Trinità dei Monti seg for å forbinde kirken med Piazza di Spagna ved hjelp av en trapp med en rytterstatue av Ludvig XIV på toppen. Pave Alexander VII var imidlertid ikke så glad ved tanken på en statue av en fransk konge i pavebyen, og først på 1720-tallet kom man frem til løsningen, som ble en stor trapp med flere avsatser. Trappen ble anlagt i årene 1723–1725, og har blitt restaurert flere ganger, siste gang i 1995.
Hvert år i mai måned blir halve monumentet dekket av blomsterpotter fulle av asalea. I nyere tid har Spansketrappen vært et populært sted å spise medbrakt lunsj. Myndighetene har blant annet forsøkt å hindre at trappen blir en offentlig rasteplass ved å bøtelegge folk som spiser matpakker der.

Casina Rossa

På Piazza di Spagna, til høyre når en vandrer opp trappen, står huset, «Casina Rossa» med adressen #26 Piazza di Spagne, hvor den engelske poeten John Keats bodde. Det var også her han døde i 1821. Det er nå et minnested dedikert til dikterens minne. Stedet drives av den britiske stat som et Keats-Shelley museum. Muséet viser ulike memorabilia knyttet til Keats og hans generasjon britiske romantikere, spesielt Percy Bysshe Shelley og Lord Byron.
Midt på piazzaen, ved trappens fot, står fontenen La Barcaccia («den stygge båten») fra barokken, et verk som på noe usikkert grunnlag krediteres Pietro Bernini, far til den mer berømte Gian Lorenzo Bernini. Trykket i akvedukten som fører vann hit, er svært lavt, så Bernini tegnet en stygg, gammel båt (barcaccia) som ligger halvt sunket i en grunn dam, til minne om en båt som fløt helt hit under en flom i Tiberen.
På venstre side av Spansketrappen har den amerikanske kjeden McDonald's, til romernes store irritasjon, anlagt Romas første hamburgerrestaurant.
Svartfotalbatross

Svartfotalbatross (Phoebastria nigripes) er en stor sjøfugl som lever i den nordlige delen av Stillehavet. Den tilhører familien Diomedeidae. 97,5 % av fuglene finnes på de nordvestre øyene i Hawaii. Svartfotalbatross er en av tre arter albatrosser som holder til på den nordlige halvkule, og som hekker på isolerte tropiske øyer. I motsetning til de fleste andre albatrosser er svartfotalbatrossen mørk.
Fuglen er 68-74 cm lang, har et vingespenn på 193-216 cm og veier mellom 2,7 og 3,7 kg. Antatt populasjon er 129.000.
En hunnfugl legger ett egg pr år, og kun 6,9 % av eggene gir voksne hekkefugler.
Utsikten (Trondheim)

Utsikten er et opparbeidet utsiktspunkt ved Fridtjof Nansens vei på Steinberget i nedre del av Byåsen i Trondheim. Fra Utsikten har man utsikt over Trondheimsfjorden og store deler av Trondheim sentrum, både sørover, østover og nordover. 
Navnet Utsikten går igjen flere steder i byen, blant annet ved Lademoen, hvor et utsiktspunkt ble utparsellert til eiendommer fra 1870-årene. Bebyggelsen ble siden erstattet av industriområder etter siste verdenskrig og ligger på den sørøstlige delen av dagens E. C. Dahls bryggeri. «Utsikten» var også navnet på en bruspaviljong i Elsterparken, som ble nedlagt og fjernet på midten av 1920-tallet. Navnet går også igjen på flere eiendommer spredt rundt omkring i Trondheim.
Lotorp

Lotorp er et tettsted i Finspång kommune i Östergötlands län i Östergötland i Sverige. I 2010 hadde tettstedet 701 innbyggere.
Nyquistfrekvens

Regelbrudd

Det er selvfølgelig interessant å vite hva som skjer dersom A/D-prosessen likevel får tilført høyere frekvenser enn nyquistfrekvensen. Illustrasjonen viser to sinussignaler som har helt forskjellige frekvenser, og de er tenkt som mulige inngangssignaler. Signalene samples ved tidspunktene 0, 1, 2, osv., og de identiske tallresultatene som omformeren gir fra seg vises som sorte punkter. Når verdiene av disse punktene tilføres et analysesystem eller en D/A-omformer så vil det blåe signalet bli sett og det røde vil være forsvunnet. Det kan ses at frekvensen til det røde signalet ligger like under samplingsfrekvensen, altså nesten på det dobbelte av nyquistfrekvensen. Når det røde signalet samples blir resultatet det blå signalet. Denne frekvensen er 1/10 av samplingsfrekvensen og derfor 1/5 av nyquistfrekvensen. Nyquistfrekvensen kalles også foldingsfrekvensen fordi signaler over nyquistfrekvensen foldes ned til under nyquistfrekvensen som fra et speil ved nyquistfrekvensen. Den røde frekvensen er derfor 9/10 av samplingsfrekvensen i dette tilfellet.
Figur 2 illustrerer dette i frekvensplanet. Den heltrukne røde linja viser signaler med frekvenser mellom nyquistfrekvensen og samplingsfrekvensen, som altså alle ligger over nyquistfrekvensen. Punktene markerer ett gitt eksempel ved 0.6x samplingsfrekvens eller 1.2x nyquistfrekvensen. Det venstre punktet er resultatet med 0.4x samplingsfrekvensen, som kalles et alias av det samplede signalet. Foldingen finner også sted ved signalfrekvenser som er høyere enn samplingsfrekvensen, teoretisk uten grenser. Den høyre delen av figuren viser slike høye frekvenser, den kan tenkes heltrukket her. Aliaset får lavere frekvens jo høyere signalfrekvensen er, i området mellom nyquist- og samplingsfrekvensen.
Fra denne innsikten følger at et signal som skal digitaliseres må lavpassfiltreres (se pol) før digitaliseringsprosessen finner sted. Lavpassfiltret har en grensefrekvens som ligger noe under nyquistfrekvensen for å sikre at signalet ikke blir forfalsket. Et eksempel er standarden for CD audio. Der er nyquistfrekvensen 22.05 kHz for signaler opp til 20 kHz.
Luca Cordero di Montezemolo

Karriere

Han begynte sin karriere i FIAT, hvor han i 1973 ble flyttet til Ferrari som assistent for Enzo Ferrari. I 1974 ble han sjef for Scuderia Ferrari, og i 1975 ble Montezemolo forfremmet til sjef for alle FIATs aktiviteter innen motorsport. I 1977 ble han medlem av FIATs toppledelse.
I løpet av 1980-tallet innehadde Montezemolo flere stillinger innen FIAT-konsernet, blant annet som sjef for drikkevareselskapet Cinzano og direktør for forlaget Itedi. I 1985 ble han leder for organisasjonskomiteen for VM i fotball 1990.
I november 1991 ble Montezemolo utnevnt til toppsjef i Ferrari, som hadde slitt siden Enzo Ferraris død. Montezemolo gjorde det til sitt personlige mål å vinne konstruktørmesterskapet i Formel 1 igjen. Han gjorde raskt forandringer i teamet, og ansatte Niki Lauda som konsulent og forfremmet Claudio Lombardi til teamsjef. I løpet av 1990-tallet snudde han Ferraris sportsbilforretninger fra underskudd til solide overskudd. Han var også sjef for Maserati da Ferrari kjøpte merket i 1997, fram til 2005.
Under Montezemolo og Jean Todt vant Ferraris Formel 1-team førermesterskapet i 2000-sesongen, for første gang siden 1979. Året før, i 1999, vant de konstruktørmesterskapet for første gang siden 1983.
27. mai 2004 ble Montezemolo leder for den italienske arbeidsgiverorganisasjonen Confindustria. Noen dager senere, etter dødsfallet til Umberto Agnelli den 28. mai, ble han valgt til styreformann i FIAT, Ferraris morselskap.
Montezemolo ble innblandet i kontroversene etter USAs Grand Prix 2005, da han fordømte FIAs krav om at et enkelt sett med dekk skulle vare hele løpet, om la dermed ansvaret for omstendighetene som førte til det katastrofale løpet på den nye regelen i stedet for på Michelin, som Ferrari tidligere hadde hatt forretningsforbindelser med.
Montezemolo har ofte blitt sagt å være interessert i en karriere i italiensk politikk, mest nylig som statsminister, men han har alltid benektet ryktene.
29. juli 2008 grunnla Montezemolo Formula One Teams Association (FOTA), som han var leder for fra 2008 til 2010, da han ble erstattet av McLarens teamsjef Martin Whitmarsh.
I april 2010 gikk Montezemolo av som styreformann i Fiat og ble erstattet av John Elkann.
Solgudens Hevn

Solgudens Hevn er en norsk kriminalroman fra 1998, skrevet av den katolske teologen og forfatteren Aage Hauken. Dette er hans tredje kriminalroman med hovedpersonene frater Andreas og pater Rafael. De to første er Den dypfryste pateren og Judasevangeliet. Forskjellen mellom denne boken og de to første, er at Solgudens Hevn er fortalt i jeg-form ut i fra en professor kalt Magdalon (sterkt basert på Hauken selv). Ikke før i Del 2 i boken, dukker Rafael og Andreas opp.
Jagna

Jagna er en kommune i provinsen Bohol på Filippinene. Under folketellingen i 2007 kom man til et befolkningstall på 32 034.
Titea

Utseende

Små stjertvinger uten tydelige stjerter på bakvingene.
Oversiden er mørkbrun med store, blågrønne felter ved roten av vingene, undersiden ensfarget lyst rødbrun, den kan ha en rad av små, sølvfargede flekker langs ytterkanten.

Utbredelse

Slekten er bare kjent fra høylands-områdene på Ny-Guinea.
Panamerikanske leker 1951

Panamerikanske leker 1951 var de første Panamerikanske leker, de ble arrangert i Buenos Aires i Argentina i perioden 25. februar til 9. mars 1951. Det var 2 513 utøvere fra tjueen nasjoner som deltok i atten sporter. Argentina ble beste nasjon med 68 gullmedaljer foran USA med 46.
New York

Turisme

40 millioner turister besøker New York hvert år. Blant de viktigste attraksjonene er Empire State Building, Ellis Island, Frihetsgudinnen, Times Square og museer som blant annet Metropolitan Museum of Art. Andre viktige årsaker til det høye antallet besøkende er teaterstrøket Broadway og shoppingmulighetene langs Fifth Avenue.
New York har også flere populære friområder, der Central Park er det mest kjente. Flushing Meadows Park i Queens er en annen stor park, og var stedet der verdensutstillingene i 1939 og 1954 ble avholdt.
Byens mange kulturer trekker også turister. Kulinarisk sett har New York vært kjent for jødiske og italienske matretter som bagels, ostekaker og pizza har blitt symboler på byen. En av de mest populære ostekakevariantene i USA kommer opprinnelig fra New York, og heter New York Cheesecake. New Yorks kontinuerlige innvandring gjør at matbildet stadig er i endring, og de senere årene er matretter med opprinnelse i Midtøsten (som falafel og kebab) blitt svært populære.
Tre stammers møte

Re-vitalisering

I en kommune som er inkludert i forvaltningsområdet for samisk språk er man forpliktet å skilte på samisk og norsk, men noen kommuner velger også å skilte på kvensk. Det finnes også eksempler på kommuner som har flerspråklige stedsnavnskilt selv om de ikke er inkludert i forvaltningsområdet.
Storfjord kommune har skiltet sine tettsteder på alle tre språk, og vedtok i 2014 kommunenavn på alle tre språk. Dette er blant annet et ledd i å synliggjøre at kommunen er en «tre stammers møte»-kommune. I statsråd 7. mars 2014 ble kommunestyrets vedtak stadfestet i medhold av kommuneloven § 3 nr. 3. 
Porsanger i Finnmark har valgt å skilte tettsteder på tre språk; Lakselv, Børselv og Indre Billefjord er blant stedene som er skiltet, men kommunen har ikke vedtatt et trespråklig navn.
Paradis

Paradis er et persisk ord som oftest blir oppfattet og identifisert med Edens hage eller Himmelen. Ordets opprinnelig mening er en «avlukket hage» eller «kongelig jaktområde». Begrepet kom inn i jødisk (og sluttligen også kristen) trosforestillinger som en gresk oversettelse for Edens hage i Septuaginta. Det er stundom også identifisert med «Abrahams skjød», oppholdsstedet for de rettskafne døde som venter på Dommedag. I Evangeliet etter Lukas forteller Jesus en angrende kriminell som er korsfestet ved siden av ham og de vil bli sammen når jorden er blitt gjenopprettet som paradis: «Sannelig, jeg sier deg: I dag skal du være med meg i paradis.»

Etymologi

Ordet «paradis» har gått inn i norsk og engelsk fra det tilsvarende franske ordet, arvet fra latinske «paradisus», som igjen kommer fra greske παραδεισος («kongelig hage»). Det greske ordet kommer igjen fra det avestiske ordet «pairidaêza-» (et østlig og historisk gammeliransk språk) = «stengt inngjerding», som er en sammensetning av «pairi-» (= «rundt») (beslektet med greske περί peri-) og «-diz» (= «å skape, gjøre»), beslektet med den engelske «dough» = deig.
Et tilknyttet ord er det sanskritiske ordet «paradēsha» = «fremmed land» eller «høyeste land» fra sanskrit «para» = «bortenfor» (gresk περα perā) og «dēsha» = «land, område».
Ordet gikk også inn i semittiske språk: akkadisk pardesu, arabisk firdaws (فردوس), arameisk pardaysa (ܦܪܕܝܣܐ), og hebraisk pardes.

Paradisiske hager

Kilder så tidlige som den antikke greske forfatteren og historikeren Xenofon i hans Anabasis rapporterte om den berømte persiske «paradisiske» hagen. I Akamenide-dynastiets Persia, muligens tidligere (i Mesopotamia?), ble begrepet ikke gitt til «landskapshager», men spesielt til kongelige jaktområder, faktisk en tidlig form for naturreservat, og paradiset blir således omtalt som et evig jaktområde, ikke bare for relativt primitive kulturer (eksempelvis indianere i Amerika), men også i mer avanserte, hovedsakelig jordbrukssivilisasjoner som eksempelvis det egyptiske Aaru eller det antikke greske Elysion.